નાના પાટેકરના દમદાર અવાજવાળા મૉનોલૉગથી શરૂ થતી આ ફિલ્મના આરંભમાં નાના પાટેકર એક અલગ અંદાજમાં પેશ થાય છે. બંદૂક મૂકીને હવે નાના બોટમાં બેસીને ફિશિંગ કરે છે, ખાવાનું બનાવે છે, નારિયેળ છોલે છે. ઈવન બાળકો સાથે લખોટીએ પણ રમે છે. આપણને થાય કે આ નાનો મુંબઈ આવીને ગુંડાલોકોનાં પણ આ જ રીતે છોતરાં કાઢી નાખશે. શરૂઆતમાં નાના મુંબઈ આવીને પોતાના મારફાડિયા ઓરિજિનલ મિજાજનો પરચો પણ બતાવે છે; જેમાં આશુતોષ રાણા જેવા જુનિયર એન્કાઉન્ટર કૉપ અડફેટે પણ આવી જાય છે, પરંતુ પછી ફિલ્મમાં નક્કર કહી શકાય એવું કશું બનતું જ નથી.